**MTÜ Eesti Retriiverite Tõuühing**

**Juhatuse koosoleku protokoll nr 04/23** 16.11.2023 19:30-22.00

**Koht:** Microsoft Teams – internetipõhine keskkond

**Koosoleku juhataja:** Maria Grigorjeva

**Protokollija:** Maria Grigorjeva

**Osalesid:** Aet Toose, Maria Grigorjeva, Tatjana Zamorskaja, Anneli Ilumets

**Päevakord:**

1. 2024 kalender - jooksvad küsimused konkursi kohta
2. 2023 aasta üritused ja tegevused
3. 2024 aasta paanid - üritused ja tegevused
4. EKL allüksus
5. Vabaarutelu
6. **2024 kalender - jooksvad küsimused konkursi kohta**

Seoses ERTÜ 2024 kalendrikonkursi läbiviimisega tekkis vajadus kalendri tingimused üle vaadata ja teha mõned muudatused.

Lepiti kokku järgmised muudatused:

* Kaanepildile läheb sponsori valitud foto.
* Kalendrisse pääsevad otse suurima häälte arvu (``like``) saanud 6 erineva saatja fotod.
* Lisaks valib toimkond kalendrisse veel 6 fotot.
* Igalt fotode saatjalt võib kalendrisse pääseda kuni 2 (suurima häältearvuga + korraldajate poolt valitud) fotot.
* Kalendri konkursile saadetud fotodel ei tohi olla näha foto autori logo.

**2. 2023 AASTA ÜRITUSED JA TEGEVUSED**

2023 aastal korraldas ERTÜ kokku 8 üritust.

**Kevadine WT 02.04.2023 -** Ürituse peakorraldaja: Tatjana Zamorskaja. Kohtunikud: Boye Rasmussen ja Carsten Nissen (Taani).

Üldinfo: Töökatsele registreerus 42 koera, nendest ALG klassi 26 koera, AVA klassi 9 koera ja VÕI klassi 7 koera.

Ürituse tulem ja kuluaruanne vajavad vormistamist.

**ERTÜ korraline üldkoosolek ja liikmete päev 20.05.2023 -** Üldkoosolek toimus Rannamõisa Petcitys, Tallinnas. Koosolekul oli kohal 9 liiget ja volitustega osales 11 liiget. Esmakordselt toimus koosolek koos liikmete päevaga, mille raames osalejad ja nende koerad said osaleda erinevates lõbusates mängudes ja võistlustel.

Ürituse tulem: -191,71 EUR, kuluaruanne on koostatud.

**Tõukatse 27.05.2023 -** Ürituse peakorraldaja: Aet Toose. Kohtunikud: Riin Kooli-Kõnnussaar. Kokku osales 16 koera ja koerajuhti

Ürituse tulem: 515,67, kuluaruanne on koostatud

**Eesti tasemekatse meistrivõistlused 2023 ja juunioride meistrivõistlused 2023 16.06 -18.06.2023 -** Ürituse peakorraldaja: Aet Toose. Ürituse kohtunikud: Vesa Turunen ja Pasi Majuri, Soome.

Ürituse tulem ja kuluaruanne vajavad vormistamist.

**Retriiverite erinäitus 03.03.2023 -** Ürituse peakorraldaja: Dagne Järveoja

Kohtunikud: Jan Roger Sauge, kennel Mambrinos, Norra (Labradori retriiver, Kiharakarvaline retriiver, Nova Scotia retriiver) ja Katherina Savage, kennel Weisford, Iirimaa (Kuldne retriiver, Siledakarvaline retriiver, Chesapeake Bay retriiver).

Ürituse tulem: +729,66 EUR

Kuluaruanne vajab vormistamist. Kuluaruande vormistab Maria Grigorjeva

**BaltRetCamp 2023: 12.08.2023 Töökatse, 13.08.2023 Dummy-Trial AVA+VÕI klassid ja töökatse ALG klass**

Ürituse peakorraldaja: Tatjana Zamorskaja. Ürituse kohtunikud: Anja Möller (Saksamaa) ja Frank Hermansen (Norra).

Ürituse tulem ja kuluaruanne vajavad vormistamist.

**Tõukatse 24.09.2023** - Ürituse peakorraldaja: Aet Toose. Ürituse kohtunik: Riin Kooli-Kõnnussaar. Kokku osales 16 koera ja koerajuhti

Ürituse tulem: +352,14 EUR

Kuluaruanne: on vormistatud, vaja lisada 1 arve.

**2024 Kalender** - Ürituse peakorraldaja: Anneli Ilumets. Üldinfo: piltide konkurss on läbi ja tulemused avaldatud. Ürituse tulemi ja kuluaruande saab vormistada 2024 aastal, kui kalendrite müük on lõppenud.

**2.9. Muud tegevused**

* Kodulehe uuendamine - mitmed ERTÜ kodulehe lehed said aasta jooksul uuendatud
* Mitmed aastaaruanded vajavad veel vormistamist - tähtaeg - 31.12 2023
* ERTÜ sularaha tabel vajab uuendamist 2023 aasta lõpu seisuga - tähtaeg 31.12. Maria saadab meeldetuletused detsembris.

**3. 2024 AASTA ÜRITUSED JA TEGEVUSED**

**Aasta retriiver -** 2023 aasta tulemuste põhjal toimub aasta parimate retriiverte valimine vastavalt statuudile. Maria Grigorjeva teeb detsembris liikmete FB grupis meeldetuletuseks veel ühe postituse.

Arutati millega võitjaid meeles pidada. Ettepanek et auhindadeks võitjatele raamitud diplomid ja ühel ERTÜ üritusel tasuta osalemise võimalus ning igas kategoorias esikolmikule sponsori kingitused.

Otsustati, et kui võitjate nimed on selgunud, siis avaldatakse need kodulehel ja järgmisel juhatuse koosolekul otsustame kuidas võitjate autasustamine toimub.

**Rallikuulekuse tutvustus** - veebruar/ märts, korraldab Aet Toose

**Kevadine WT** - korraldab Tatjana Zamorskaja, kuupäevad ja kohtunike nimed ei ole veel kindlad.

**Tõukatse -** korraldab Aet Toose maikuus, kohtunik ja täpne kuupäev selgub hiljem.

**Tasemekatse meistrivõistlused ja juubeli tõukatse** - kohtunikuks on plaanis kutsuda Ari Pekka Fontell - peakohtunik ja Mika Toskala.

2024 aastal on Eesti Tõukatsete 20 a juubel. Tõukatse kohtunikuks on plaanis kutsuda Ari Pekka Fontell, kes hindas ka esimest tõukatset Eestis, ning pidulikku osasse kutsuda ka esimesel tõukatsel osalenud koerte juhid.

**Üldkoosolek ja liikmete päev** - korraldab Maria Grigorjeva maikuus.

**BaltRetCamp** - korraldab Tatjana Zamorskaja, kuupäevad ja kohtunike nimed ei ole veel kindlad.

**Tõukatse** - korraldab Anneli Ilumets septembris, kohtunik ja täpne kuupäev selgub hiljem.

**Retriiverite erinäitu**s - 08.09.2024

**2025 aasta retriiverite kalender** - oktoobri lõpp/ november

**4. EKL ALLÜKSUS**

Arutleti EKL allüksuse Retriiverite kogu loomise teemat ja lepiti kokku, et selle aasta jooksul valmistame ette vajalikud ettepanekud ja jaanuari alguseks lepime kõikide osapooltega kohtumise kokku.

**5. VABA ARUTELU**

Viimasel ajal on olnud probleemid ERTÜ arvete õigeaegse tasumisega. Olukorra lahendamiseks suhtleb Maria raamatupidajaga ja lepib kokku mis aja jooksul peaks väljamaksed tehtud olema ning et raamatupidaja saadaks ka kinnituse makstud arve kohta.